

**Pokračovanie projektu MOPS v obci Lenartovce**

Ministerstvo vnútra Slovenskej republiky ako sprostredkovateľský orgán (SO) pre časť operačného programu Ľudské zdroje (OP ĽZ) **vyhlásilo dňa 9. júna 2021** **výzvu** na predkladanie žiadostí o nenávratný finančný príspevok zameranú na poskytovanie individualizovanej podpory a asistenčných služieb s cieľom zmierniť socio-ekonomické dopady na osoby ohrozené chudobou a sociálnym vylúčením, vrátane osôb z prostredia MRK poskytovaním **miestnej občianskej poriadkovej služby (MOPS)** s kódom **OPLZ-PO8-2021-1**, ktorá bude financovaná zo zdrojov REACT-EÚ v rámci novej prioritnej osi 8 OP ĽZ.

Výzva svojim zameraním a obsahom nadväzuje resp. je pokračovaním úspešnej výzvy OPLZ-PO5-2018-1 na poskytovanie MOPS, ktorá sa realizovala v našej obci od 01.06.2019 do 31.05.2021.

Nový projekt začal byť realizovaný dňom 1. januára 2022 na dobu 15 mesiacov, to znamená, že bude ukončený ku dňu 31.03.2023. Obec na toto určené obdobie získal nenávratné finančné prostriedky v sume 67 530,96 €. Na základe pokynov k realizácií projektu nebolo potrebné vykonať nové výberové konanie, to znamená, že všetky 4 pracovné miesta obsadia pracovníci, ktorí vykonávali prácu aj v predošlom období.

Hlavnou cieľom projektu je zvýšenie zamestnanosti a zamestnateľnosti ľudí žijúcich v prostredí MRK , jedná sa o dopytovo-orientovaný projekt.

Medzi sledované aktivity projektu patrí ochrana mladistvých a maloletých osôb, podpora pravidelnej dochádzky do školy, ochrana životného prostredia, ochrana majetku, života a zdravia, predchádzanie konfliktov medzi majoritným a minoritným obyvateľstvom obce, monitorovanie dopravnej situácie a spoluorganizovanie podujatí v obci. Všetky aktivity budú vykonávané v úzkej spolupráci s Obvodným oddelením PZ v Rimavskej Seči.

Členovia MOPS:

- koordinátor: Mgr. Vojtech Madarász

- členovia: Oto Harnócz. Oto Horváth, Attila Molnár